《次韵史才孺咏雪四首》
宋代·郭印

怪得天飞雪，寒成晓不同。
练光铺迥野，玉屑下长空。
片片梅花雨，团团柳絮风。
人间呈瑞应，还喜兆年丰。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。